01.05.2021

**Владимир Уйба чолӧмалӧ Коми Республикаса олысьясӧс Тулыслы да Уджлы сиӧм гажӧн**

«Коми Республикаса пыдди пуктана олысьяс! Дона ёртъяс!

Чолӧмала тіянӧс Тулыслы да Уджлы сиӧм гажӧн!

Кӧть эськӧ Первомайлӧн нимыс да гажӧдчанногыс унаысь нин вежсьыліс, но тайӧ луныс пыр вӧлі йитчӧма вӧр-валӧн ловзьӧмкӧд да бур ваян уджкӧд.

Войвылын олӧны вына, винёв, зіль, уджач да ыджыд терпенньӧа йӧз. Тайӧ отсалӧ Коми Республикаса олысьяслы вӧчны олӧмсӧ лӧсьыдджыкӧн, сӧвмӧдны биару, мусир да изшом перйӧм, заптыны да переработайтны древесина, бурмӧдны видз-му овмӧс – регионӧс социальнӧй да экономика боксянь сӧвмӧдан юкӧнъяс.

Республикаса Веськӧдлан котырлӧн могыс – лӧсьӧдны колана условиеяс, медым йӧзыс вермисны уджавны аслас семьялы, карлы, сиктлы, республикалы да страналы бур вылӧ. Ми корсям инвесторъясӧс, медым восьтыны выль производствояс да выль предприятиеяс, уджалам Арктика зонаса резидентъяслысь лыд кыпӧдӧм, экономикалысь абу сырьевӧй сектор сӧвмӧдӧм вылын. Эска, мый тайӧ отсалас кыпӧдны ӧнія кадся уджалан местаяслысь лыдсӧ, удждонсӧ, медым том йӧз окотитісны сэні уджавны.

Сиа республикаса быд олысьлы аддзыны сьӧлӧм серти удж да сӧвмыны сійӧ уджсикасын. Сиа быд уджын ыджыд вермӧмъяс, дзоньвидзалун, шуд да тыр-бур олӧм!

Чолӧмала Первомайӧн!»

**Коми Республикаса Юралысь В. В. Уйба**

01.05.2021

Владимир Уйба поздравляет жителей Республики Коми с Праздником весны и труда

«Уважаемые жители Республики Коми! Дорогие друзья!

Поздравляю вас с Праздником Весны и Труда!

Первомай за свою историю не раз менял название и традиции празднования, но всегда оставался для нас символом пробуждения природы и созидательного труда.

Жизнь на Севере требует сил и выносливости, особого усердия, трудолюбия и терпения. Эти качества, присущие жителям Республики Коми, позволяют создавать позитивные перемены в жизни, добиваться успехов в добыче газа, нефти и угля, заготовке и переработке древесины, сельском хозяйстве – отраслях, определяющих социально-экономическое развитие региона.

Задача Правительства республики – создать комфортные условия для жизни и работы на благо своей семьи, города, села, республики и страны. Мы работаем над привлечением инвесторов для открытия новых производств и новых предприятий, увеличением числа резидентов Арктической зоны, развитием несырьевого сектора экономики. Уверен, всё это позволит увеличить число современных, высокооплачиваемых рабочих мест, которые будут привлекательны и для нашей молодёжи.

Желаю жителям республики найти дело по душе, развиваться в той профессии, которая приносит удовлетворение и радость. Успехов во всех начинаниях, здоровья, счастья и благополучия!

С Первомаем!»

Глава Республики Коми В. В. Уйба

**1175**

**Королева**